
ZAPISNIK 
6. sjednice Vijeća Mjesnog odbora Odranski Obrež,
održane u ponedjeljak, 22. studenoga 2021. godine
 s početkom u 17,00 sati


Nazočni članovi Vijeća: Luka Šokić, Stjepan Suć, Marijan Šimir, Krešimir Matak i Darko Janječić.
Nazočni službenik Gradskog ureda za mjesnu samoupravu: Petar Vukelić, viši stručni suradnik.

Predsjedava Luka Šokić, predsjednik Vijeća.

Luka Šokić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu te daje na glasovanje zapisnik s 5. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 5. sjednice.
Luka Šokić potom je pročitao prijedlog dnevnog reda 6. sjednice. Predložio je da se dnevni red dopuni točkom Prijedlog zaključka o nadopuni utvrđenog prijedloga prioriteta za Plan komunalnih aktivnosti Gradske četvrti Brezovica u 2022. Isto predlaže obzirom da je od strane Gradskog ureda za mjesnu samoupravu - Sektora za provedbu komunalnih aktivnosti i održavanje komunalne infrastrukture i objekata mjesne samouprave zaprimljena projektantska procjena troška za izgradnju nogostupa u Češkoj i Obreškoj ulici. Prijedlog dopune dnevnog reda prihvaćen je jednoglasno (5 „za“). Glasalo da se navedeni prijedlog dopune – stavi u dnevni red kao točka broj 2, prijedlog je usvojen jednoglasno (5 „za“). Na dopunjeni dnevni red nije bilo prigovora, te je Vijeće jednoglasno ( 5 „za“) usvojilo sljedeći:


DNEVNI RED:

[bookmark: _Hlk523472998]1. Prijedlog zaključka o davanju mišljenja na Prijedlog Programa asfaltiranja nerazvrstanih 
    cesta u 2022.
2. Prijedlog zaključka o nadopuni utvrđenog prijedloga prioriteta za Plan komunalnih aktivnosti  
    Gradske četvrti Brezovica u 2022.
3. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o davanju mišljenja na Prijedlog Programa asfaltiranja nerazvrstanih cesta u 2022.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno donosi sljedeći:


[bookmark: _GoBack]

Z A K LJ U Č A K
o davanju mišljenja na Prijedlog Programa asfaltiranja nerazvrstanih cesta u 2022.


1. Vijeće Mjesnog odbora Odranski Obrež je raspravljalo o Prijedlogu Programa asfaltiranja nerazvrstanih cesta I. reda u 2022.

2. Vijeće Mjesnog odbora Odranski Obrež daje negativno mišljenje na  Prijedlog  Programa asfaltiranja nerazvrstanih cesta I. reda u 2022. Vijeće Mjesnog odbora Odranski Obrež predlaže da se u Program asfaltiranja nerazvrstanih cesta u 2022. godini uvrsti Obreška cesta od k.br. 117 do ulice Prširi (1.000m) te je mišljenja da bi se u Programu asfaltiranja nerazvrstanih cesta u 2022. trebala nalaziti barem jedna prometnica s područja Gradske četvrti Brezovica obzirom na nerazvijenost komunalne infrastrukture.

3. Ovaj će zaključak biti upućen  Gradskoj četvrti Brezovica.

Ad 2) Prijedlog zaključka o nadopuni utvrđenog prijedloga prioriteta za Plan komunalnih aktivnosti Gradske četvrti Brezovica u 2022.

Izvjestitelj je Luka Šokić.
U raspravi sudjeluju: Luka Šokić, Stjepan Suć, Marijan Šimir, Krešimir Matak i Darko Janječić.
Vijeće glasa te jednoglasno donosi sljedeći:

Z A K LJ U Č A K
o nadopuni utvrđenog prijedloga prioriteta za Plan komunalnih aktivnosti
Gradske četvrti Brezovica u 2022.


Vijeće Mjesnog odbora Odranski Obrež predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu također uvrsti sljedeće akcije na području Mjesnog odbora Odranski Obrež:

	R.br.
	Lokacija – ulica
	Opis  
	Količina 

	
1.
	
Obreška cesta
	
izgradnja nogostupa
	
80m1

	
2.
	
Češka ulica
	
izgradnja nogostupa
	
270m1




Ad 3) Pitanja, prijedlozi i obavijesti

Luka Šokić informira prisutne da je prikupio ovjerene suglasnosti za upis prometnice – spoja Amerikanske ulice i ulice Rožići, isto je dostavljeno Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za ceste. 
Povela se kratka rasprava o razgraničenju naselja Odranski Obrež i Strmec u kojoj su sudjelovali članovi Vijeća, a Luka Šokić rekao je kako će se raspitati o navedenoj situaciji. Luka Šokić također je izvijestio kako je Gradskom uredu za prostorno uređenje, izgradnju Grada, graditeljstvo, komunalne poslove i promet - Sektoru za promet dostavljeno traženje za postavom odbojne ograde na mostu preko kanala u ulici Krčevine kod kbr. 7, sada se čeka izvid službenika.

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Gradski ured za mjesnu samoupravu

KLASA: 026-02/21-002/2103
URBROJ: 251-06-11-810-21-2
Odranski Obrež, 22. studenoga 2021.
  

                                     					          Predsjednik Vijeća
                                                                                                Mjesnog odbora Odranski Obrež
         
  Luka Šokić
